Salantas

Salantas – upė Žemaitijoje; Minijos dešinysis intakas. Prasideda Plungės rajone, į vakarus nuo Platelių, netoli Kentų kaimo. Aukštupyje teka vakarų, šiaurės vakarų kryptimi, toliau teka per Kretingos rajoną. Už santakos su Note pasuka į pietvakarius. Įteka į Miniją 99 km nuo jos žiočių, į šiaurės rytus nuo Kūlupėnų.

Intakai: Bubinas, Alkupis, Pilsupis, Blendžiava (kairieji); Alksnupis, Notė, Varlupis, Pestupis, Kūlupis (dešinieji).

Žymesni tiltai: Salantų aplinkkelio tiltas, Kūlupėnų geležinkelio tiltas.

Nuo pat vidurupio upė sudaro daug meandrų. Poplūdžio metu smarkiai patvinsta. Ties Tuzais (22 km nuo žiočių) Salantas patvenktas 14 ha Tuzų I tvenkiniu (įrengtas 1982 m.). Visa upės vidurupio ir žemupio vaga įeina į Salantų regioninį parką.

Prie Salanto įsikūrusios gyvenvietės: Gintališkė (Plungės raj.), Tuzai, Laiviai, Salantai, Kalnalis, Nasrėnai (Kretingos raj.).

Upėvardžio šaknis sal- yra labai archajiška, siejama su salti, selėti („tekėti“),  („upelis“), il. sal („marios“),  („bangavimas, sraunuma“),  („upelis, srovė“). Žodis greičiausiai yra dalyvinis vedinys: salantis (t. y., „tekantis“).

 Šaltiniai 

Kategorija:Kretingos rajono upės
Kategorija:Plungės rajono upės